ΓΡΑΠΤΗ ΕΡΩΤΗΣΗ E-0277/02

υποβολή: Charles Tannock (PPE-DE) προς την Επιτροπή

(8 Φεβρουαρίου 2002)

Θέμα: Πολιτική καταστολή στο Αζερμπαϊτζάν

Πιστεύει η Επιτροπή ότι εντείνεται η πολιτική καταστολή στο Αζερμπαϊτζάν και ποια είναι τα μέτρα που λαμβάνει για τη βελτίωση της κατάστασης·

Διαθέτει η Επιτροπή συγκεκριμένες πληροφορίες για τη φυλάκιση του ηγέτη του Δημοκρατικού Κόμματος του Αζερμπαϊτζάν Rasul Gouliev και των μελών της οικογένειάς του και για τη σύλληψη του Yagub Abbasov, ιδρυτή της εφημερίδας Ulus, καθώς και γενικότερα για το εάν οι πολιτικοί κρατούμενοι στο Αζερμπαϊτζάν βασανίζονται κατά την κράτησή τους·

Τέλος, ποιο είναι το επίπεδο της βοήθειας που παρέχει στο Αζερμπαϊτζάν η Ευρωπαϊκή Ένωση και ποιες προσπάθειες έχουν γίνει ώστε να πεισθεί η κυβέρνηση του Αζερμπαϊτζάν ότι ο σεβασμός της ελευθερίας έκφρασης και του κράτους δικαίου είναι πολύ πιθανότερο να φέρουν μακροπρόθεσμα την πολιτική σταθερότητα και την ευημερία σε σχέση με τη βίαιη πολιτική καταστολή·

Απάντηση του κ. Patten εξ ονόματος της Επιτροπής

(25 Φεβρουαρίου 2002)

Η Επιτροπή παρακολουθεί τηνπόθεση του Rasul Gouliev (Quliev) και έχει πληροφορίες σύμφωνα με τις οποίες δεν βρίσκεται στη φυλακή αλλά ζει ελεύθερος στις Ηνωμένες Πολιτείες. Η κυβέρνηση του Αζερμπαϊτζάν συνεχίζει ναποστηρίζει ότι είναι ένοχος κατάχρησης όταν ήταν αρμόδιος για τις κρατικές επιχειρήσεις.

Η Επιτροπή δεν διαθέτει ανεξάρτητα στοιχεία σχετικά με τη μεταχείριση των μελών της οικογένειας του Rasul Gouliev ούτε συγκεκριμένες πληροφορίες για τη μεταχείριση των κρατουμένων.

Η Διεθνής Επιτροπή Ερυθρού Σταυρού ήλθε σε συμφωνία με την κυβέρνηση του Αζερμπαϊτζάν όσον αφορά τις επισκέψεις στη φυλακή το 2001 και οι εκθέσεις της διατίθενται στο δικτυακό τόπο της(1). Παράλληλα, το Παρατηρητήριο Ανθρωπίνων Δικαιωμάτων και η Διεθνής Αμνηστία συντάσσουν εκθέσεις σχετικά με τη μεταχείριση κρατουμένων στο Αζερμπαϊτζάν.

Μεταξύ του 1992 και του 2002, η Κοινότητα χορήγησε στο Αζερμπαϊτζάν 370 εκατ. ευρώπό μορφή μη επιστρεπτέας ενίσχυσης, ήτοι: 86,5 εκατ. ευρώ στο πλαίσιο της τεχνικής βοήθειας Tacis, 65 εκατ. ευρώ για επισιτιστική βοήθεια, 92 εκατ. ευρώ για ανθρωπιστική βοήθεια (ECHO), 19 εκατ. ευρώ για ανασυγκρότηση μετά τις συγκρούσεις, 77 εκατ. ευρώ για επισιτιστική ασφάλεια, 30 εκατ. ευρώ ως έκτακτη χρηματοδοτική βοήθεια.

Βάσει των διατάξεων της συμφωνίας εταιρικής σχέσης και συνεργασίας, η Ένωση διεξάγει ολοκληρωμένο και τακτικό πολιτικό και οικονομικό διάλογο με το Αζερμπαϊτζάν. Τα θέματα σχετικά με την ελευθερία του τύπου και την καταδίκη των κρατουμένων συζητήθηκαν διεξοδικά στο Συμβούλιο Συνεργασίας του Οκτωβρίου 2001. Η Ένωση τόνισε επανειλημμένα ότι ο σεβασμός του κράτους δικαίου και της ελευθερίας έκφρασης αποτελούν θεμελιώδη στοιχεία για την οικοδόμηση μακροπρόθεσμης πολιτικής σταθερότητας στο Αζερμπαϊτζάν και σε ολόκληρη την περιοχή του Νότιου Καύκασου.

Στο πλαίσιο της συμφωνίας εταιρικής σχέσης και συνεργασίας Ένωσης-Αζερμπαϊτζάν, στο Κοινοβούλιοπάρχει επίσης Επιτροπή Κοινοβουλευτικής Συνεργασίας η οποία θα έχει την ευκαιρία να συζητήσει όλο το φάσμα των πολιτικών και των οικονομικών θεμάτων.

Η αναθεώρηση του νόμου για τα μέσα ενημέρωσης αποτελεί ένδειξη ότι η κυβέρνηση του Αζερμπαϊτζάν καταβάλλει προσπάθειες για τη βελτίωση του νομοθετικού κλίματος.

Πρέπει να σημειωθεί ότι το θέμα των ανθρωπίνων δικαιωμάτων και της δημοκρατίας συζητήθηκε και στο πλαίσιο του Συμβουλίου της Ευρώπης στο οποίο το Αζερμπαϊτζάν προσχώρησε το 2001.

(1) http://www.icrc.org/eng.